CELEX: 62017TN0545
Language: et
Date: 2017-08-07 00:00:00
Title: Kohtuasi T-545/17: 7. augustil 2017 esitatud hagi – Afectados Banco Popular versus Ühtne Kriisilahendusnõukogu

11.12.2017   
            
            
               ET
            
            
               Euroopa Liidu Teataja
            
            
               C 424/38
            
         7. augustil 2017 esitatud hagi – Afectados Banco Popular versus Ühtne Kriisilahendusnõukogu
   (Kohtuasi T-545/17)
   (2017/C 424/56)
   Kohtumenetluse keel: hispaania
   
      Pooled
   
   
      Hageja: Afectados Banco Popular (Madrid, Hispaania) (esindaja: advokaat I. Ferrer-Bonsoms Millet)
   
      Kostja: Ühtne Kriisilahendusnõukogu
   
      Nõuded
   
   Hageja palub Üldkohtul:
   
               —
            
            
               tunnistada vaidlustatud otsus tühiseks ja jätta lõpule viidud toimingud õigusmõjuta, tagastada Banco Popular Español S.A. omand aktsionäridele ja taastada asjaomaste võlakirjade omanike olukord sellele, mis valitses enne investeerimisele eelnenud olukorda;
            
         
               —
            
            
               juhul kui see ei ole võimalik, jätta igal juhul õigusmõjuta võlakirjade konverteerimise aktsiateks, jättes võlakirjade omanikud samasse olukorda, milles nad olid 6. juunil 2017; ja hüvitada kõnealustele aktsiate omanikele panga reaalväärtus ja lõpuks kõnealuste aktsiate väärtus sellisena, nagu see oli 30. juunil 2016.
            
         
      Väited ja peamised argumendid
   
   Väited ja peamised argumendid on samad, mis on esitatud kohtuasjades T-478/17, Mutualidad de la Abogacía ja Hermandad Nacional de Arquitectos Superiores y Químicos vs. Ühtne Kriisilahendusnõukogu; T-481/17, Fundación Tatiana Pérez de Guzmán el Bueno ja SFL vs. Ühtne Kriisilahendusnõukogu; T-482/17, Comercial Vascongada Recalde vs. komisjon ja Ühtne Kriisilahendusnõukogu; T-483/17, García Suárez jt vs. komisjon ja Ühtne Kriisilahendusnõukogu; T-484/17, Fidesban jt vs. Ühtne Kriisilahendusnõukogu; T-497/17, Sáchez del Valle ja Calatrava Real State 2015 vs. komisjon ja Ühtne Kriisilahendusnõukogu ning T-498/17, Pablo Alvarez de Linera Granda vs. komisjon ja Ühtne Kriisilahendusnõukogu.